Νεάπολη Θεσσαλονίκης

Η Νεάπολη είναι πυκνοκατοικημένη περιοχή του Πολεοδομικού Συγκροτήματος Θεσσαλονίκης, σε μικρή απόσταση από το κέντρο της πόλης. Εκτείνεται στη βορειοδυτική πλευρά της Μητροπολιτικής Θεσσαλονίκης και ανήκει στον Δήμο Νεάπολης - Συκεών. Η έκτασή της ανέρχεται σε 1.168 στρέμματα (1,168 τετρ. χλμ.) με μόνιμο πληθυσμό 25.822 κατοίκους, σύμφωνα με την Απογραφή του 2021.

Ιστορία 

Ο πρώτος οικισμός δημιουργήθηκε μετά τη Μικρασιατική Καταστροφή του 1922 και την ανταλλαγή πληθυσμών, όταν Μικρασιάτες πρόσφυγες από τη Νέβσεχιρ της Καππαδοκίας (ελληνική ονομασία Νεάπολη) εγκαταστάθηκαν στη βορειοδυτική περιοχή της Θεσσαλονίκης, στους λόφους λίγο έξω από τα όρια των βυζαντινών τειχών, και έδωσαν στη νέα τους πατρίδα το όνομα της παλαιάς: Νεάπολη. Οι πρόσφυγες έκτισαν στο κέντρο του οικισμού τους τον Ναό του Αγίου Γεωργίου σε ανάμνηση του ομώνυμου ναού στη Νεάπολη της Καππαδοκίας. Σήμερα αποτελεί τον Μητροπολιτικό Ναό της Νεάπολης.

Η συνεχής ροή πληθυσμού λόγω της αστυφιλίας, που ξεκίνησε κατά την περίοδο του Μεσοπολέμου, μετέτρεψε σταδιακά τη Νεάπολη από οικισμό προσφυγικών παραπηγμάτων αρχικά σε Κοινότητα και από το 1946, σε Δήμο. Το 2011 η Νεάπολη συνενώθηκε στο νέο Δήμο Νεάπολης - Συκεών μαζί με τις Συκιές, τον Άγιο Παύλο και τα Πεύκα.

Η σημερινή Νεάπολη αποτελεί έδρα του Υποθηκοφυλακείου Δυτικής Θεσσαλονίκης, της Ιεράς Μητρόπολης Νεαπόλεως και Σταυρουπόλεως καθώς και πολλών αθλητικών και πολιτιστικών συλλόγων. Διαθέτει Δημοτική Συγκοινωνία   και συνδέεται με την αστική συγκοινωνία του Πολεοδομικού Συγκροτήματος. Επίσης έχει πλήθος πολιτιστικών υποδομών.

Ο Άγιος Γεώργιος ο Τροπαιοφόρος αποτελεί τον πολιούχο της πόλης και συμπολιούχος είναι ο Άγιος Γεώργιος ο Νεαπολίτης (ιερομάρτυρας από τη Νεάπολη της Καππαδοκίας Μικράς Ασίας που μαρτύρησε το έτος 1797).

Στη Νεάπολη γεννήθηκε το 1929 ο Χρήστος Σαρτζετάκης, ανακριτής στην υπόθεση Λαμπράκη τη δεκαετία του ’60 και αργότερα Πρόεδρος της Δημοκρατίας και το 1959 ο Γιάννης Αγγελάκας. Το 2011 η Νεάπολη συνενώθηκε στο νέο μεγάλο Δήμο Νεάπολης Συκεών.

Πολιτισμός και Αθλητισμός
Στη Νεάπολη υφίστανται πολλές πολιτιστικές υποδομές οι οποίες είναι οι εξής:
Δημοτικό Ανοιχτό Θέατρο (Στρεμπενιώτη)
Μουσείο Προσφυγικού Ελληνισμού
Κλειστό δημοτικό Θέατρο (Βενιζέλου 125)
Θερινός Κινηματογράφος
Σχολή Κλασικού και Σύγχρονου Χορού  
Δημοτικό Ωδείο
Δημοτική Βιβλιοθήκη
ΘΕΣΠΙΣ Θεατρικό Εργαστήρι
Πνευματικό Κέντρο Καισάρεια του Μητροπολιτικού Ναού Αγίου Γεωργίου
Σχολή Βυζαντινής Μουσικής Ιωσήφ ο Υμνογράφος της Ιεράς Μητροπόλεως Νεαπόλεως
Επίσης δεν έχουμε αρκετά γήπεδα ποδοσφαίρου στα οποία θα μπορούσαν να παίξουν μικρά παιδία

Επίσης στο χώρο του πρώην Στρατοπέδου Στρεμπενιώτη, βρίσκεται το Κλειστό Γυμναστήριο Νεαπόλεως, το Κολυμβητήριο Νεάπολης καθώς και το Δημοτικό γήπεδο ποδοσφαίρου.

Πειραματικά Σχολεία:

 Πειραματικό Γυμνάσιο Πανεπιστημίου Μακεδονίας
 Πειραματικό Λύκειο Πανεπιστημίου Μακεδονίας

 Συγκοινωνία 
Η Νεάπολη είναι προσβάσιμη από τον Περιφερειακό Θεσσαλονίκης μέσω του κόμβου 6. Μελλοντικά στη Νεάπολη θα υπάρχει σταθμός του Μετρό Θεσσαλονίκης (Νεάπολη) (Πάρκο μεταξύ οδών Ιασωνίδου, Παπανδρέου, Βενιζέλου & Καραμανλή, Νεάπολη). Επιπλέον, ο ΟΑΣΘ εξυπηρετεί την περιοχή με τις παρακάτω αστικές γραμμές:
+#ΑφετηρίαΤερματισμός 01Κ.Τ.Ε.Λ.Σκλαβενίτης - Τ.Σ. Ευκαρπίας18Άγιοι ΑνάργυροιΚορδελιό25ΝεάποληΒενιζέλου27ΣταυρούποληΠανεπιστήμια29ΠολίχνηΑριστοτέλους35ΜετέωραΝέος Σιδηροδρομικός Σταθμός38Νέα ΕυκαρπίαΑριστοτέλους56ΩραιόκαστροΝέος Σιδηροδρομικός Σταθμός57Διασταύρωση ΧορτιάτηΝέος Σιδηροδρομικός Σταθμός64ΦίλυροΝέος Σιδηροδρομικός Σταθμός83ΛαγκαδάςΠανεπιστήμια84Νέος Σιδηροδρομικός ΣταθμόςΔρυμός

Εκδηλώσεις Βαλκανική Πλατεία
Στη Νεάπολη πραγματοποιείται κάθε χρόνο στο τέλος του καλοκαιριού η Βαλκανική Πλατεία, η πιο σημαντική σειρά εκδηλώσεων της περιοχής, μια γιορτή του πολιτισμού με συμμετοχές από όλες τις χώρες της Βαλκανικής, που καθιερώθηκε ως θεσμός έπειτα από τη θερμή ανταπόκριση των κατοίκων. . Σκοπός της διοργάνωσης είναι η προσέγγιση των λαών της Βαλκανικής μέσω της κουλτούρας τους έτσι ώστε να προωθηθεί η ιδέα της ειρήνης στον ευαίσθητο αυτό χώρο της νοτιοανατολικής Ευρώπης και της συνεργασίας μεταξύ των χωρών της Βαλκανικής που προσανατολίζονται σε ένα κοινό ευρωπαϊκό μέλλον. 
Το πρόγραμμα των εκδηλώσεων περιλαμβάνει ένα πλούσιο καλλιτεχνικό πρόγραμμα με μουσική, χορό, θέατρο, εικαστικές εκθέσεις, επιδείξεις γαστρονομίας και άλλες παράλληλες εκδηλώσεις που πραγματοποιούνται στο πρώην στρατόπεδο Στρεμπενιώτη, έναν κατάλληλα διαμορφωμένο χώρο, με αίθουσες τέχνης και διαλέξεων, ανοιχτό και κλειστό θέατρο και αθλητικές εγκαταστάσεις.

Μουσείο Προσφυγικού Ελληνισμού
Το Μουσείο δημιουργήθηκε και λειτουργεί υπό την αιγίδα της Ιεράς Μητροπόλεως Νεαπόλεως και Σταυρουπόλεως και στεγάζει σημαντικά κειμήλια προσφύγων όπως εικόνες, βιβλία, ενδυμασίες, έγγραφα που προέρχονται από τη Μικρά Ασία (Ιωνία, Καππαδοκία, Πόντος, Βιθυνία, Ικόνιο-Λυκαονία, Προποντίδα κ.α.), την Ανατολική Θράκη, την Ανατολική Ρωμυλία και την Κωνσταντινούπολη.

 Δήμαρχοι Νεάπολης 
Η Κοινότητα Νεαπόλεως συστάθηκε το 1934 και προήχθη σε δήμο το 1946. Δήμαρχοι διετέλεσαν οι: Περικλής Γρ. Αγγελόπουλος, Πολιτική Διοίκησις και Αυτοδιοίκησις εις την Βόρειον Ελλάδα 1912-1965, Θεσσαλονίκη 1965, σελ. 170.
+ Κατάλογος Δημάρχων της Νεάπολης  Εκλεγμένος/ διορισμένος δήμαρχος Ποσοστό % (έτος εκλογών) Διάρκεια Σημειώσεις Νικόλαος Κασσίμης 28 Μαρτίου-31 Μαΐου 1946 1η θητεία. Ο πρώτος δήμαρχος Νεαπόλεως Ανδρέας Συριόπουλος  1 Ιουνίου 1946-13 Ιουλίου 1949 1η θητεία Νικόλαος Κασσίμης 14 Ιουλίου 1949-16 Μαρτίου 1950 2η θητεία Γεώργιος Τσιμπίρογλου 17 Μαρτίου-3 Αυγούστου 1950 Κωνσταντίνος Γκαμέρας 4 Αυγούστου 1950-23 Φεβρουαρίου 1951 Νικόλαος Κασσίμης 24 Φεβρουαρίου-16 Μαΐου 1951 3η θητεία Ανδρέας Συριόπουλος 62,46% (1951, 1ος γύρος) / 42,56% (1954, 1ος γύρος) / 54,41% (1959, 1ος γύρος) 17 Μαΐου 1951-26 Αυγούστου 1964 2η θητεία Αλέξανδρος Μπινιώρης 37,53% (1964, 1ος γύρος) 27 Αυγούστου 1964-7 Μαΐου 1967 1η θητεία. Αντικαταστάθηκε από τη χούντα Βασίλειος Ρίζος 8 Μαΐου-8 Σεπτεμβρίου 1967 Διορισμένος, επί χούντας Απόστολος Πολίτης Επιθεώρησις Τοπικής Αυτοδιοικήσεως, τχ. ΙΒ΄ (Δεκέμβριος 1967), σελ. 1129. 9 Σεπτεμβρίου 1967-8 Μαΐου 1972 Διορισμένος, επί χούντας Νικόλαος Γουλής 9 Μαΐου 1972-6 Οκτωβρίου 1974 Διορισμένος, επί χούντας Αρίσταρχος Καστρινός 7 Οκτωβρίου 1974-30 Μαΐου 1975 Υπηρεσιακός, διορισμένος από την κυβέρνηση εθνικής ενότητας. Αλέξανδρος Μπινιώρης 69,01% (1975) / 60,41% (1978, 1ος γύρος) / 57,89% (1982)  1 Ιουνίου 1975-31 Δεκεμβρίου 1986 2η θητεία.Ο πρώτος αιρετός δήμαρχος Νεάπολης μεταπολιτευτικά. Γρηγόριος Χατζησάββας 53,83% (1986) / 58,73% (1990, 1ος γύρος) / 60,71% (1994, 1ος γύρος) / 51,84% (1998, 1ος γύρος)  1 Ιανουαρίου 1987-31 Δεκεμβρίου 2002 Ναθαναήλ Λαδόπουλος 51,07% (2002) / 48,74% (2006, 1ος γύρος) 1 Ιανουαρίου 2003-31 Δεκεμβρίου 2010 Τελευταίος δήμαρχος προτού συγχωνευτεί ο δήμος Νεάπολης στον δήμο Νεάπολης-Συκεών.

Προσωπικότητες
Γιάννης Αγγελάκας, τραγουδιστής, μουσικός και ποιητής. Γεννήθηκε στη Νεάπολη Θεσσαλονίκης το 1959.
Παντελεήμων Καλπακίδης, Μητροπολίτης Βέροιας. Γεννήθηκε από γονείς Μικρασιατικής καταγωγής στη Νεάπολη Θεσσαλονίκης το 1945.
Χρήστος Σαρτζετάκης, ανώτατος δικαστικός, Πρόεδρος της Ελληνικής Δημοκρατίας την περίοδο 1985-1990. Γεννήθηκε στη Νεάπολη Θεσσαλονίκης το 1929.

Συνοικίες
Η Νεάπολη υποδιαιρείται στις εξής συνοικίες:

Νεάπολη
Πυροπαθών
Στρεμπενιώτη
Αναγέννηση
Κουντουριώτου
Τρωάδα
Ρήγα Φεραίου
Υδραγωγείο
Κολοκοτρώνη
Τυρολόη

Παραπομπές

Εξωτερικοί σύνδεσμοι
 δήμου Νεάπολης - Συκεών

Κατηγορία:Δήμοι της περιφερειακής ενότητας Θεσσαλονίκης (πρόγραμμα Καποδίστριας)
Κατηγορία:Περιοχές της περιφερειακής ενότητας Θεσσαλονίκης
Κατηγορία:Συνοικίες και περιοχές Θεσσαλονίκης